‎Mannetjiesvrou on Apple Podcasts
'n Potgooi vir die Afrikaanse lesbiër.
Leer jou les.
Mannetjiesvrou Angie Gallagher, Candess Kostopoulos, Christi Kruger, Phia Smit
Episode 4: Die storm- en drangjare
Mannetjiesvrou se vierde episode is twee vir die prys van een. Ons gesels met skrywer Zelda Bezuidenhout oor haar boek, "Toe ons oneindig was", onlangs vrygestel deur Pan Macmillan. Dié boek verskuif grense en is die eerste jeugverhaal in Afrikaans met ’n lesbiese hoofkarakter. Jy kan 'n kopie wen – bly ingeskakel tot aan die einde van die episode om uit te vind hoe.
Ons vertel ook meer oor ons eie hoërskooldae. Mannetjiesvrou – leer jou les.
"Toe ons oneindig was" is beskikbaar in alle goeie boekwinkels. Kry die e-boek hier:
Musiek: Scott Holmes – “Hotshot”
Episode 3: Die padda wou gaan opsit
Die vlerksleepgewoontes van die lesbiër is die fokus in episode 3 van Mannetjiesvrou. Hoe maak die moderne lesbiër in die huidige historiese oomblik die hof en hoe het sy dit voorheen gedoen?
In “Haar Hande Staan vir Niks Verkeerd Nie” praat ons oor die kameraadskap wat troeteldiere kan bied in dié tyd van isolasie. Kyk gerus na hierdie skakels indien jy dit oorweeg om ’n troeteldier aan te neem, of as jy dalk ’n geldjie wil skenk aan hierdie organisasies, wat altyd op die publiek se ondersteuning aangewese is – ook nou.
Wollies Animal Shelter
Wetnose Animal Rescue Shelter
The National SPCA
BONUS: Luister ook in hierdie episode na die eerste voorlesing van “Agter die Wolgordyn” deur Fredricka S. Wasservrou. Ons maak kennis met Wolmien, boerin van die Woldriehoek se wêreld. Mannetjiesvrou – leer jou les.
Musiek: Scott Holmes – “Hotshot”, Lobo Loco – “Brain Instrumental”.
Episode 2: Die lesbiër en labels
Episode 2 van Mannetjiesvrou is 'n mondvol – maak maar tee en kry 'n snytjie koek met skop! Ons praat oor stereotipes en wonder: het die hedendaagse lesbiër enige erg aan labels – en hoef sy te hê?
Lees "Die lesbiër" van Nina Botes hier en kyk hier na 'n lekker geïllustreerde uitbeelding van Breyten Breytenbach se "Die boenk". Ons het na afloop van die opname besef dit is 'n kortverhaal en nie 'n gedig nie, verskoon tog.
Mannetjiesvrou – leer jou les.
Musiek: Scott Holmes – "Hotshot"
Episode 1: Welkom in die voorkamer van die lesbiër
In die eerste episode van Mannetjiesvrou praat ons oor die assosiasies wat daar is met die woord "mannetjiesvrou". Ons gesels ook oor die ikoniese helleveeg, wyle Jeanne Goosen en bied vir die algemene lesbiër wenke aan vir haar lewe. Welkom in die voorkamer van die lesbiër!
© Angie Gallagher, Candess Kostopoulos, Christi Kruger, Phia Smit